Държавен вестник, бр. 58, 2025 г., стр. 33

БРОЙ  58	
Д Ъ Р Ж А В Е Н  В Е С Т Н И К 	
СТР.  33   
Раздел V
Ред за отдаване и изпълнение на заповеди и 
разпореждания
Чл. 146. (1) Заповедите и разпорежданията 
се отдават по реда на подчинеността.
(2) При получаване на устна заповед (раз­
пореждане) от командира (началника) военно­
служещият е длъжен да отговори „Слушам“.
(3) Отдалият заповедта (разпореждането) 
има право да поиска от подчинения накратко 
да я повтори, за да се убеди, че тя е разбрана 
правилно.
(4) Командирът (началникът) може да от­
даде заповед (разпореждане) през инстанции 
без знанието на непосредствения началник 
при необходимост, обоснована от неотложно 
изпълнение на задачата.
(5) За изпълнението на получената по ал. 4 
заповед (разпореждане) военнослужещият е 
длъжен да доложи на командира (началника), 
който я е отдал, както и на своя непосредствен 
командир (началник). 
(6) Когато военнослужещият, който из­
пълнява заповед (разпореждане), получи от 
друг, по-старши командир (началник), нова 
заповед (разпореждане), която пречи на изпъл­
нението на първата, той докладва за това на 
командира (началника), отдал новата заповед 
(разпореждане). Когато той си потвърди за­
поведта (разпореждането), военнослужещият 
е длъжен да я изпълни.
(7) За случаите по ал. 6 военнослужещият 
е длъжен да докладва на командира (начал­
ника), отдал новата заповед (разпореждане), 
и на непосредствения си началник.
Чл. 147. Командирът (началникът) носи 
отговорност за законосъобразността на от­
дадените заповеди (разпореждания) и за 
последствията от тях.
Чл. 148. (1) В случай че военнослужещ 
откаже да изпълни заповед (разпореждане), 
командирът (началникът) е длъжен:
1. да го отстрани от изпълнение на заповедта 
(разпореждането) и да приложи предвидените 
в Правилника за прилагане на ЗОВСРБ мерки;
2. да доложи на непосредствения си ко­
мандир (началник);
3. да уведоми писмено военната прокурату­
ра и съответната регионална служба „Военна 
полиция“ по места.
(2) Не се изпълнява заповед, независимо 
че е отдадена по съответния ред, която води 
към извършването на очевидно престъпление.
Раздел VI
Ред за подаване и разглеждане на рапорти, 
предложения, сигнали и жалби
Чл. 149. Военнослужещият има право да 
подава рапорт за упражняването на негови 
законни права.
Чл. 150. (1) Рапортът се подава в писмен 
вид до непосредствения командир (началник, 
ръководител), който му дава ход по команден 
ред до компетентното длъжностно лице.
(2) Рапортът се подава до горестоящия ко­
мандир (началник), само когато се обжалват 
неправомерни действия или бездействия на 
непосредствен или пряк командир (началник). 
Чл. 151. (1) Рапортът се съставя на бъл­
гарски език и съдържа: 
1. командира (началника), до когото се 
подава;
2. званието, трите имена, военното форми­
рование и длъжността на военнослужещия;
3. кратко изложение на обстоятелствата;
4. мотиви за подаване;
5. подпис на подателя.
(2) С рапорта може да се поиска събирането 
на доказателства, на които се основават иска­
нията в тях, или да се вземат предвид факти 
и обстоятелства, които не са били съобразени 
при извършените действия или бездействия, 
както и настъпилите последици от тях.
(3) Командирите (началниците) нямат право 
да задържат рапорта, изразяват писменото си 
становище на гърба или на отделен лист, който 
е неразделна част от рапорта, и същите се 
препращат в 3-дневен срок по команден ред 
до компетентното длъжностно лице. 
Чл. 152. На строеви преглед с изпитване 
военнослужещите могат да правят устно 
предложения или да подават такива писме­
но до длъжностното лице, което провежда 
изпитването.
Чл. 153. (1) Решението по рапорта се взе­
ма, след като се изясни случаят и се обсъдят 
обясненията и възраженията на заинтересу­
ваните лица. 
(2) 3а установяване на фактите и обстоя­
телствата могат да се използват всички на­
чини и средства, които не са забранени от 
действащото законодателство. 
(3) Начинът и средствата за изясняване на 
случая се определят от органа, компетентен 
да постанови решението. 
Чл. 154. (1) Когато по рапорта не е необ­
ходимо да се извършва проверка, решението 
може да се вземе в 7-дневен срок, а в остана­
лите случаи – до два месеца от постъпването 
на рапорта. 
(2) Решението е писмено и се мотивира, 
като сроковете започват да текат от деня на 
завеждане на рапорта във военното форми­
рование, в което служи военнослужещият. 
Чл. 155. Предложения и сигнали се подават 
в писмен вид до компетентните длъжностни 
лица и се разглеждат по реда, определен в 
Административнопроцесуалния кодекс (АПК).
Чл. 156. (1) Военнослужещият има право 
да подава жалба против действия или без­
действия, с които се засягат негови права или 
законни интереси.